26/05/20
INFANTIL 5 ANYS B
SESSIÓ DE CASTELLÀ. C0MPRENSIÓ I EXPRESSIÓ ORAL I ESCRITA

Bon dia, famílies.
La sessió de hui de castellà consistirà a , en primer lloc, escoltar i gaudir del conte El cocodrilo al que no  le gustaba el agua.  Podeu trobar-lo al següent enllaç:
https://www.youtube.com/watch?v=9NKzDbU4NGI
Cal que comenteu amb els vostres fills el conte i que comproveu, mitjançant preguntes, que han entès tot el que ha passat, que identifiquen els diferents personatges, etc. També és bo que donen la seua opinió: si els ha agradat o no i perquè ja que així es fomenta la seua capacitat crítica.  A partir d’este conte i, seguint la tasca de la setmana passada, cal reflexionar, en esta ocasió, sobre les coses que no ens agraden, això contribuirà al coneixement dels xiquets sobre la pròpia identitat. Tota esta conversa ha de ser en castellà,  tot ensenyant als infants les paraules que no coneixen.
Per treballar la lectoescriptura els xiquets escriuran, en majúscula i en minúscula, els noms d’algunes coses que no els agraden. També poden escriure una frase sobre el conte.
Per acabar la sessió, poden dibuixar les coses que més els agraden.
ATENCIÓ: Les persones que no tingueu accés a internet i, per tant, no pugueu vorer el vídeo, podeu treballar amb els vostres fills i podeu fer la conversa a partir de qualsevol conte que tingueu per casa o que podeu contar de manera oral als infants. Pot ser qualsevol conte. 
Si teniu qualsevol dubte em podeu preguntar contestant a este missatge.
Moltes gràcies!


